FI Euroopan unionin virallinen lehti C 226/26

Kanne 25.5.2011 — Coin v. SMHV — Dynamiki Zoi (Fitcoin)

(Asia T-272/11)

2011/C 226/54

Kannekirjelmän kieli: englanti

Asianosaiset

Kantaja: Coin SpA (Mestre, Italia) (edustajat: asianajajat P. Perani ja G. Ghisletti)

Vastaaja: sisämarkkinoiden harmonisointivirasto (tavaramerkit ja mallit)

Vastapuoli valituslautakunnassa: Dynamiki Zoi AE (Ateena, Kreikka)

Vaatimukset

Kantaja vaatii unionin yleistä tuomioistuinta

— kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan 21.2.2011 asiassa R 1836/2010-2 tekemän päätöksen

— toissijaisesti kumoamaan riidanalaisen päätöksen ainoastaan siltä osin kuin yhteisön tavaramerkkiä koskeva hakemus nro 3725298 hyväksyttiin luokkaan 25 kuuluvien tavaroiden osalta ja

— velvoittamaan vastaajan korvaamaan oikeudenkäyntikulut.

Oikeudelliset perusteet ja pääasialliset perustelut

Yhteisön tavaramerkin hakija: Vastapuoli valituslautakunnassa

Haettu yhteisön tavaramerkki: Sanamerkki ”Fitcoin” luokkiin 16, 25, 28, 35, 36 ja 41 kuuluvia tavaroita ja palveluja varten — Yhteisön tavaramerkkiä koskeva hakemus nro 3725298

Sen tavaramerkki- tai merkkioikeuden haltija, johon väitemenettelyssä on vedottu: Kantaja

Tavaramerkki- tai merkkioikeus, johon väitemenettelyssä on vedottu: Yhteisön tavaramerkiksi nro 109827 luokkiin 16, 25, 28 ja 35 kuuluvia tavaroita ja palveluja varten rekisteröity kuviomerkki ”coin”; yhteisön tavaramerkiksi nro 3308401 luokkiin 16, 25, 28 ja 35 kuuluvia tavaroita ja palveluja varten rekisteröity kuviomerkki ”coin”; yhteisön tavaramerkiksi nro 3364511 luokkiin 16, 35 ja 36 kuuluvia tavaroita ja palveluja varten rekisteröity kuviomerkki ”coinyou”; Italiassa tavaramerkiksi nro 160126 luokkaan 25 kuuluvia tavaroita varten rekisteröity kuviomerkki ”coin”; Italiassa tavaramerkiksi nro 253233 luokkiin 16, 25, 28, 35, 36 ja 41 kuuluvia tavaroita varten rekisteröity kuviomerkki ”coin”; Italiassa tavaramerkiksi nro 240305 luokkiin 16, 25, 35, 36 ja 41 kuuluvia tavaroita ja palveluita varten rekisteröity kuviomerkki ”coin”; Italiassa tavaramerkiksi nro 169548 luokkaan 16 ja 28 kuuluvia tavaroita varten rekisteröity kuviomerkki ”coin”; Italiassa tavaramerkiksi nro 240286 luokkaan 25 kuuluvia tavaroita varten rekisteröity kuviomerkki ”coin”; kansainväliseksi tavaramerkiksi nro R381015 luokkiin 16, 25, 28, 35, 36 ja 41 kuuluvia tavaroita ja palveluja varten rekisteröity kuviomerkki ”coin”; kansainväliseksi tavaramerkiksi nro R363492 luokkiin 16, 28, 35, 36 ja 41 kuuluvia tavaroita ja palveluja varten rekisteröity kuviomerkki ”coin”; kansainväliseksi tavaramerkiksi nro 260545 luokkaan 25 kuuluvia tavaroita varten rekisteröity kuviomerkki ”coin”; kansainväliseksi tavaramerkiksi nro R299708 luokkiin 35, 36 ja 41 kuuluvia tavaroita ja palveluja varten rekisteröity kuviomerkki ”coin”; kansainväliseksi tavaramerkiksi nro 299710 luokkiin 16 ja 28 kuuluvia tavaroita varten rekisteröity kuviomerkki ”coin”; kansainväliseksi tavaramerkiksi nro R363491 luokkaan 25 kuuluvia tavaroita varten rekisteröity kuviomerkki ”coin”

Väiteosaston ratkaisu: Väitteen hylkääminen

Valituslautakunnan ratkaisu: Riidanalaisen päätöksen osittainen kumoaminen, hyväksyminen luokkiin 28 ja 41 kuuluvien tavaroiden osalta ja valituksen hylkääminen muiden tavaroiden ja palveluiden osalta ja näin ollen hakemuksen hyväksyminen luokkiin 16, 25, 28, 35, 36 ja 41 kuuluvien tavaroiden osalta.

Kanneperusteet: Neuvoston asetuksen N:o 207/2009 8 artiklan 1 kohdan b alakohtaa on rikottu, koska valituslautakunta on ottanut huomioon ainoastaan yhden sanan FIT mahdollisista merkityksistä ja katsonut tällaisen osittaisen arvion perusteella, että useimpien merkityksellisten tavaroiden ja palveluiden osalta on olemassa sekaannusvaara.